2023 m. birželio 19 d. pareikštas ieškinys byloje Azaconsa / EUIPO – Lugar da Veiga (SHIP)
(Byla T-332/23)
Kalba, kuria surašytas ieškinys: ispanų
Šalys
Ieškovė: Azaconsa SL (Alikantė, Ispanija), atstovaujama advokatų L. Broschat García ir L. Polo Flores
Atsakovė: Europos Sąjungos intelektinės nuosavybės tarnyba (EUIPO)
Kita procedūros Apeliacinėje taryboje šalis: Lugar da Veiga SLL (Lugas, Ispanija)
Su procedūra EUIPO susijusi informacija
Prekių ženklo, dėl kurio kilo ginčas, savininkė: ieškovė Bendrajame Teisme
Prekių ženklas, dėl kurio kilo ginčas: vaizdinio Europos Sąjungos prekių ženklo SHIP paraiška – Registracijos paraiška Nr. 18 124 707
Procedūra EUIPO: protesto procedūra
Ginčijamas sprendimas: 2023 m. balandžio 18 d. EUIPO pirmosios apeliacinės tarybos sprendimas byloje R 1465/2022-1
Reikalavimai
Ieškovė Bendrojo Teismo prašo:
panaikinti ginčijamą sprendimą,
leisti įregistruoti ginčijamą prekių ženklą 35 klasės prekėms.
priteisti bylinėjimosi išlaidas iš bet kurios prieštaraujančios šalies šioje byloje.
Pagrindas, kuriuo remiamasi
Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas.
____________